section_heading: Povijest
paragraph_text: Ovo je Springsteenov prvi i zasad jedini album na kojem se ne nalazi njegov materijal nego interpretacije trinaest folk pjesama koje je napisao ili popularizirao folk glazbenik i aktivist Pete Seeger. Za potrebe albuma je angažirao skupinu manje poznatih glazbenika iz New Jerseyja i New Yorka, pridružio im Patti Scialfa, Soozie Tyrell i The Miami Hornse, koji su doprinosili i na prijašnjim albumima.